Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 522/13/5506	Martin, 23.12.2013
EEČ : 2-40-310-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Martin
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
1. ako otec dcéry XXXXX, nar. XXXXX ku ktorej má vyživovaciu povinnosť vyplývajúcu z ustanovení Zákona o rodine a určenú rozsudkom Okresného súdu XXXXX mal platiť na dcéru XXXXX výživné vo výške XXXXX mesačne od 01.07.2004 vždy do každého 20-teho dňa v mesiaci vopred a podľa rozsudku Okresného súdu   v XXXXX mu bolo výživné XXXXX mesačne od 26.07.2012 vždy do každého 20-teho dňa v mesiaci vopred k rukám XXXXX XXXXX, nar. XXXXX, bytom XXXXX XXXXX, pričom XXXXX si vyživovaciu povinnosť na  dcéru XXXXX neplnil pravidelne a v určenej výške a na výživnom od mesiaca XXXXX vrátane XXXXX XXXXX dlhoval  výživné vo výške XXXXX a 
2. ako otec dcéry XXXXX, nar. XXXXX,  ku ktorej má vyživovaciu povinnosť vyplývajúcu z ustanovení Zákona o rodine a určenú rozsudkom Okresného súdu v XXXXX mal platiť na dcéru XXXXX, mesačne vždy do každého 20-teho dňa v mesiaci od 01.07.2004 vopred a podľa rozsudku Okresného súdu   XXXXX v spojení s rozsudkom XXXXX  mu bolo výživné zvýšené na XXXXX od 16.07.2012 vždy do každého 20-teho dňa v mesiaci vopred k rukám  dcéry XXXXX, nar. XXXXX, bytom XXXXX pričom  XXXXX si vyživovaciu povinnosť na dcéru XXXXX neplnil  pravidelne a v určenej výške a na výživnom jej dlhoval od mesiaca XXXXX vrátane XXXXX výživné  XXXXX €, 
pričom obvinený podľa  Úradu práce, sociálnych vecí a rodiny v Martine bol v evidencii uchádzačov o zamestnanie v roku 2013 v období od 01.03.2013  do 05.05.2013, od 11.03.2013 do 23.05.2013 pracoval  na dohodu o pracovnej činnosti u XXXXX v mesiaci XXXXX bol z ÚPSVaR vyradený z dôvodu začatia samostatnej zárobkovej činnosti, od roku 2012  doposiaľ nie je a ani nebol  evidovaný na tomto úrade ako poberateľ dávky a príspevkov v hmotnej núdzi, avšak dlžné výživné si v priebehu  vyšetrovania uhradil v plnej výške,

lebo zanikla trestnosť činu

Odôvodnenie:
	Poverený príslušník OO PZ XXXXX dňa 09.10.2013 a 25.10.2013 uzneseniami ČVS ORP- XXXXX podľa   § 206 ods. 1 Tr. por. vzniesol obvinenie XXXXX, nar.XXXXX v Martine, na  tom skutkovom základe, ako je horeuvedené. Konania poverený príslušník spojil na spoločné konanie dňa 18.11.2013 uznesením ČVS XXXXX podľa   § 21 ods. 3  Tr. por.
	Obvinený XXXXX  ku skutku uviedol, že na dcéru XXXXX dlhoval výživné vo výške XXXXX €. Uvedené výživné uhradil dňa 05.12.2013 poštovou poukážkou. Dcéra XXXXX je plnoletá a XXXXX prerušila štúdium na XXXXX škole v Martine. O ukončení štúdia  predkladá doklad o štúdiu. 
	Na dcéru XXXXX neplatil výživné od XXXXX. Výživné za mesiac XXXXX jej uhradil 31.07.2013, avšak XXXXX nakoľko rozsudok o zvýšení výživného nebol právoplatný a platil výživné pôvodným spôsobom. Následne neplatil dcére XXXXX k jej rukám výživné od mesiaca XXXXX, avšak poštovými poukážkami  k jej rukám uhradil celé dlžné výživné,  vrátane mesiaca XXXXXr. O uvedenom predkladá doklad o úhradách.
	Oprávnená dcéra XXXXX uviedla, že podala na XXXXX trestné oznámenie, kde uviedla, že jej dlhuje na výživnom XXXXX €. Ďalej uviedla, že dňa 05.12.2013 jej XXXXX uhradil celé dlžné výživné a vzhľadom na to si splnil svoju vyživovaciu povinnosť voči nej v celom rozsahu. 
	Oprávnená dcéra XXXXX uviedla, že  otec jej neplatil výživné od mesiaca XXXXX 2013, avšak poštovými poukážkami jej 18.11.2013 a 10.12.2013 uhradil výživné za celé sledované obdobie a to aj vrátane mesiaca december 2013. Vzhľadom na to si splnil svoju vyživovaciu povinnosť voči nej v celom rozsahu. 
Do spisového materiálu poverený príslušník PZ zabezpečil rozsudky Okresného súdu XXXXX XXXXX rodné listy detí, správy ÚPSVaR XXXXX, správy           zo sociálnej poisťovne, potvrdenia o návšteve školy, potvrdenie o zamestnaní v XXXXX výpis z registra priestupkov, odpis z registra trestov a fotokópie  poštových poukážok o úhradách výživného z 05.12.2013, 18.11.2013, 10.12.2013 a potvrdenie o vklade v hotovosti  z 31.07.2013. 
 Podľa § 86 písm. a/ Tr. zák. o účinnej ľútosti, trestnosť zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h) Trestného poriadku, prokurátor zastaví trestné stíhanie, ak zanikla trestnosť činu. 
Obvinený XXXXX si splnil svoju vyživovaciu povinnosť dodatočne a trestný čin nemal trvalo nepriaznivé následky, preto som rozhodla tak, ako je uvedené vo výrokovej časti tohto uznesenia a trestné stíhanie som zastavila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Beáta Amchová
prokurátorka